**ՀԻՄՆԱՎՈՐՈՒՄ**

**«ՉԱՐԵՆՑԱՎԱՆ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵԻ ԱՌԱՋԻՆ ԵՌԱՄՍՅԱԿԻ ԵԿԱՄՈՒՏՆԵՐԻ ԵՎ ԾԱԽՍԵՐԻ ԿԱՏԱՐՈՂԱԿԱՆԻ ՄԱՍԻՆ» ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ**  **ՆԱԽԱԳԾԻ ԸՆԴՈՒՆՄԱՆ**

Չարենցավան համայնքի 2024 թվականի բյուջեի առաջին եռամսյակի եկամուտների և ծախսերի կատարողականի վերաբերյալ համայնքի ղեկավարի հաղորդումների որոշման նախագիծը մշակվել է «Տեղական ինքնակառավարման մասին» օրենքի 38-րդ հոդվածի 1-ին մասին 1-ին կետի և «Հայաստանի Հանրապետության բյուջետային համակարգի մասին» օրենքի 35-րդ հոդվածի 1-ին մասի պահանջը կատարելու համար։

Չարենցավան համայնքի 2024 թվականի բյուջեի վարչական բյուջեի եկամտային մասով նախատեսված փաստացի եկամուտը կազմել է 415473,2 հազար դրամ, որը տարեկան ճշտված պլանի նկատմամբ (1813500,0 հազար դրամ) կատարվել է 22,9 %-ով (տե՛ հատված 1):

***Ըստ հարկատեսակների կատարողականը ունի հետևյալ տեսքը.***

Հաշվետու ժամանակաշրջանում գույքային հարկեր անշարժ գույքի փաստացի եկամուտը կազմել է 8983,0 հազար դրամ, որը կազմում է տվյալ եկամտատեսակի պլանի 5.1 %-ը, իսկ տարեկան պլանի նկատմամբ կատարվել է 0,5%-ով: Գույքային հարկեր այլ գույքից (փոխադրամիջոցների) գծով փաստացի եկամուտը կազմել է 51362.0 հազար դրամ, որը կազմում է տվյալ եկամտատեսակի պլանի 24.2%-ը, իսկ տարեկան պլանի նկատմամբ կատարվել է 2.8%-ով:   
Տեղական տուրքերի գծով փաստացի եկամուտը կազմել է 8496.4 հազար դրամ, որը կազմում է տվյալ եկամտատեսակի պլանի 52.7 %-ը, տարեկան պլանի նկատմամբ կատարվելով 0.5 %-ով:   
Պետական տուրքերի գծով փաստացի եկամուտը կազմել է 2523.6 հազար դրամ, որը կազմում է տվյալ եկամտատեսակի պլանի 31.5 %-ը, տարեկան պլանի նկատմամբ կատարվելով 0.1 %-ով:

Պետական բյուջեից ֆինանսական համահարթեցման սկզբունքով տրամադրվող դոտացիայի մասով հատկացվել է 265238.6 հազար դրամ։ Պետական բյուջեից տրամադրվող նպատակային հատկացման` սուբվենցիայի մասով հատկացվել է 420.0 հազար դրամ, որը ուղղվել է այլընտրանքային ծառայողների սուբվենցիոն ծրագրերի համար։   
Գույքի վարձակալությունից եկամուտների գծով փաստացի եկամուտը կազմել է 5818.6 հազար դրամ, որը կազմում է տվյալ եկամտատեսակի պլանի 19.7%-ը, իսկ տարեկան պլանի նկատմամբ կատարվել է 0.3%-ով:   
Ապրանքների մատակարարումից և ծառայությունների մատուցումից եկամուտները կազմել է 266,5 հազար դրամ, որը կազմում է տվյալ եկամտատեսակի պլանի 13,3%-ը, իսկ տարեկան պլանի նկատմամբ կատարվել է 0,02 %-ով:

Վարչական գանձումներից փաստացի եկամուտը կազմել է 57042,7 հազար դրամ, որը կազմում է տվյալ եկամտատեսակի պլանի 21,1 %-ը, տարեկան պլանի նկատմամբ կատարվել է 3,1 %-ով:   
Տույժերից և տուգանքներից փաստացի եկամուտը կազմել է 150,0 հազար դրամ, որը կազմում է տվյալ եկամտատեսակի պլանի 15 %-ով, տարեկան պլանի նկատմամբ կատարվել է 0,01 %-ը։

Ընթացիկ ոչ պաշտոնական դրամաշնորհներ եկամտատեսակների գծով փաստացի մուտքը կազմել է 11124,9 հազար դրամ, որը կազմում է տվյալ եկամտատեսակի պլանի 82,4 %-ով, տարեկան պլանի նկատմամբ կատարվել է 0,6%-ը։   
Այլ եկամուտների գծով փաստացի եկամուտը կազմել է 4046,7 հազար դրամ, որը կազմում է տվյալ եկամտատեսակի պլանի 30,6 %-ով, տարեկան պլանի նկատմամբ կատարվել է 0,22 %-ը։

***Ծախսերի գծով կատարողականը ունի հետևյալ տեսքը .***

Հաշվետու ժամանակաշրջանում վարչական բյուջեի փաստացի ծախսը կազմել է 384045,1 հազար դրամ, տարեկան ճշտված պլանի նկատմամբ (1820777,1 հազար դրամ) այն կատարվել է 21,1 % -ով (տես հատված 2):

Ընդհանուր բնույթի հանրային ծառայությունների հատվածով փաստացի ծախսը կազմել է 127615,6 հազար դրամ, որը կազմում է փաստացի կատարված ծախսերի 33,2 %-ը:   
Ոչ ֆինանսական ակտիվների իրացումից մուտքերը բյուջեում արտացոլվում են տնտեսական հարաբերություններ մասում, բացասական նշանով և հաշվետու ժամանակաշրջանում կազմել են 13559,4 հազար դրամ:

Շրջակա միջավայրի պաշտպանության համար ճշտված պլանով հատկացվել է 194800,0 հազար դրամի դիմաց փաստացի ծախսը կազմել է 45125,0 հազար դրամ, որը կազմում է փաստացի կատարված ծախսերի 11,7 %-ը:   
Բնակարանային շինարարության և կոմունալ ծառայության գծով ճշտված պլանով նախատեսված 8000,0 հազար դրամի դիմաց փաստացի ծախսը կազմել է 349,8 հազար դրամ, որը կազմում է փաստացի կատարված ծախսերի 0,1 %-ը:   
Հանգիստ, մշակույթ և կրոն ոլորտի պահպանման համար ճշտված պլանով հատկացվել է 43189,0 հազար դրամի դիմաց փաստացի ծախսը կազմել է 9089,9 հազար դրամ, որը կազմում է փաստացի կատարված ծախսերի 2,4 %-ը:

Նախադպրոցական հիմնարկների պահպանման համար ճշտված պլանով հատկացվել է 467544,0 հազար դրամի դիմաց փաստացի ծախսը կազմել է 109653,2 հազար դրամ, որը կազմում է փաստացի կատարված ծախսերի 28,5%-ը, իսկ արտադպրոցական հիմնարկների պահպանման համար ճշտված պլանով հատկացվել է 343443,0 հազար դրամի դիմաց փաստացի ծախսը կազմել է 80851,5 հազար դրամ, որը կազմում է փաստացի կատարված ծախսերի 21 %-ը, բարձրագույն մասնագիտական կրթության համար ճշտված պլանով հատկացվել է 16000,0 հազար դրամի դիմաց փաստացի ծախսը կազմել է 3820,0 հազար դրամ, որը կազմում է փաստացի կատարված ծախսերի 1 %-ը, կրթություն /այլ դասերին չպատկանող/ հատվածի համար ճշտված պլանով հատկացվել է 15423,6 հազար դրամի դիմաց փաստացի ծախսը կազմել է 2000,0 հազար դրամ, որը կազմում է փաստացի կատարված ծախսերի 0,5 %-ը։   
Սոցիալական պաշտպանություն ոլորտի համար ճշտված պլանով հատկացվել է 25500,0 հազար դրամի դիմաց փաստացի ծախսը կազմել է 5540,0 հազար դրամ, որը կազմում է փաստացի կատարված ծախսերի 1,4 %-ը:   
Ընթացիկ ծախսերից աշխատանքի վարձատրության հոդվածին հատկացվել է 86299,9 հազար դրամ, որը կազմում է փաստացի կատարված ծախսերի 22,5%-ը, ծառայությունների և ապրանքների ձեռք բերման հոդվածին հատկացվել է 58017,1 հազար դրամ, որը կազմում է փաստացի կատարված ծախսերի 15,1 %-ը։ Սուբսիդիաների տեսքով ոչ ֆինանսական պետական (hամայնքային) կազմակերպություններին է հատկացվել 224122,7 հազար դրամ որը կազմում է փաստացի կատարված ծախսերի 58,3%։

Հաշվետու ժամանակաշրջանում համայնքային բյուջեից ոչ ֆինանսական ակտիվների գծով ծախսեր չի կատարվել։   
Չարենցավան համայնքի բյուջեի պակասուրդը (դեֆիցիտը) կազմել է 44987,5 հազար դրամ (տե՛ս հատված 4): Պակասուրդի (դեֆիցիտի) ֆինանսավորմանն է ուղղվել տարեսկզբի ազատ մնացորդը՝ 118384,9 հազար դրամ (տե՛ս հատված 4, 5), իսկ հաշվետու ժամանակաշրջանի վերջում բյուջեի հավելուրդը կազմել է 163372,4 հազար դրամ:

Չարենցավան համայնքի 2024 թվականի բյուջեի առաջին եռամսյակի եկամուտների և ծախսերի կատարողականի նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։   
 Չարենցավան համայնքի 2024 թվականի բյուջեի առաջին եռամսյակի եկամուտների և ծախսերի կատարողականի նախագծի ընդունման կապակցությամբ Չարենցավան համայնքի բյուջեում եկամուտների և ծախսերի ավելացում կամ նվազեցում չի նախատեսվում։

**ՀԱՄԱՅՆՔԻ ՂԵԿԱՎԱՐ՝ Հ. ՇԱՀԳԱԼԴՅԱՆ**